text: келінтөбе қызылорда облысы жаңақорған ауданындағы ауыл, келінтөбе ауылдық округі орталығы. тұрғыны 3569 адам (2009 жылдың мәліметі). код като 434045100. аудан орталығы жаңақорған кентінен қарай 70 км жерде, сырдария өзенінің сол жағалауында, сарсазан, қамыс, құрақ өскен сұр, сортаңды сұр топырақты шөлдік белдемде орналасқан. іргесі 1964 жылы түгіскен алқабын игеруге байланысты келінтөбе каналын (зұлпыхар мұсаханов атындағы) салу кезінде қаланды. 1964– 97 жылдары күріш өсіретін “келінтөбе” кеңшарының орталығы болды. 1997 жылдан ауылда 28 шаруа қожалығы құрылған. орта мектеп, кітапхана, мәдениет үйі, амбулатория, аурухана, т.б. мекемелер бар. тұрғындары көрші елді мекендермен автомобиль жолы арқылы қатынасады. викимапияда ауданы елді мекендері